**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_UDALEKUAN / KANPAMENDUAN COVID-19REN AURREAN EGOKITZEKO ETA JARDUTEKO PROTOKOLOA**

(Dokumentu honetan jasotako informazioa adibide bat da eta, beraz, dagokion jardueraren arabera moldatu egin beharko da)

1. **ONARTUA IZATEKO BALDINTZAK ETA BESTELAKO ALDERDI GARRANTZITSU BATZUK**

* Parte-hartzailea ez da udalekura joango eta ez du bertan parte hartuko, COVID-19rekin COVID-19rekin lotuta egon daitekeen sintomatologiarik badu, batez ere honako hauetako bat badu: sukarra, eztula edo aire-faltaren sentsazioa eta ezohiko sintomak, giharretako minak, beherakoak, bularreko mina edo zefaleak.
* Parte-hartzaileak ezin du jardueran parte hartu, kasu positibo baten kontaktu estua delako susmoa badago. COVID-19k erasandako pertsona batekin kontaktu estua izatea da 24 ordutan guztira 15 minututik gorako denbora metatuan 2 metro baino gutxiagoko distantziara egon dena, maskara etengabe eta behar bezala erabili gabe (baita sintomarik gabe ere). Kontuan hartu beharreko aldia kasu positiboaren sintomak hasi baino 2 egun lehenagokoa izango da, edo sintomarik ez duten pertsonen kasuan, diagnostikorako lagina hartu baino 2 egun lehenagokoa.
* Protokolo honekin batera bidali den "*Parte hartzeko baldintzak onartzea, informatzeko betebeharra eta baimen informatua*" dokumentua aurkeztea, sinatuta. Agiri hau derrigorrezkoa da udalekura joateko autobusera igo ahal izateko.
* Uneoro kontrolatu eta besteko dira Eusko Jaurlaritzaren eta udalekuak egiten diren azpiegituren indarreko araudietan ezarri diren edukierak: jarduerak egiten diren guneen gehieneko pertsona-kopurua (jardueraren eta azpitaldeen arabera) eta gehieneko edukiera.
* Uneoro, ezarritako prebentzio-neurriak gogoraraziko dira, eta besteen onerako eta segurtasunerako betetzeko eskatuko da. Baldintzak betetzen ez badira, diziplina-neurri hauek hartuko dira: parte-hartzailearen legezko tutoreekin harremanetan jarri eta udalekutik kanporatu ahal izango da.
* Erakunde antolatzaileak bermatuko dute jarduerak egiten diren tokietan eta espazio komunetan (aretoak, bainugelak, dutxak, sukaldea, labea) pertsona guztiek eskura izatea eskuak garbitzeko baimenduta dauden gel hidroalkoholikoak.

1. **EGOKITZAPEN-PROTOKOLOA. DERRIGORREZKO HIGIENE- ETA PREBENTZIO-NEURRIAK**

* **HARRERA**
* Harrera **Donostiako autosbus-geltokian** egingo da.
* Indarreko araudiak hala agintzen badu, parte-hartzaileek derrigorrez maskara jantzita eraman beharko dute.
* Zerrenda pasako da.
* Parte-hartzaileei tenperatura hartuko zaie. 37ºtik gorakoa bada, 10 minutu itxaron eta berriro hartuko da. 37ºtik gora jarraitzen badu, parte-hartzaileak ezin izango du autobusera igo. Udalekuko lehen bi egunetan sukarra jaisten bada, adingabearen arduradunak dagokion instalaziora eraman dezake; bertan tenperatura hartuko zaio eta aurreko protokolo bera beteko da. Ezingo da inolaz ere udalekura joan hirugarren egunetik aurrera.
* Parte-hartzaileak heldu bakarrarekin joango dira harrera-lekura. Bertan, Parte-hartzaileen entrega-puntuan azken orduko abisuak jakinarazi ahal izango dizkiete begiraleei.
* Itzultzean, parte-hartzailea harrera egin den leku berean entregatuko da. Parte-hartzaile bakoitzeko laguntzaile bakarra sartu ahal izango da dartsenetan.
* **GARRAIOA**
* Garraio-enpresaren araudia beteko da.
* Parte-hartzaile bakoitzak bere eserlekua izango du, eta ezingo dira aldatu.
* **GARAPENA**
* Hamar parte-hartzaileko azpitaldearen begiraleak arduratuko da, goizero, parte-hartzaile bakoitzaren tenperatura hartzeaz, eta bakoitzaren **segimendu-fitxan** idatziko du. COVID 19rekin bateragarriak diren sintomak antzemanez gero, jardueraren zuzendariari jakinaraziko dio, dagozkion neurriak har ditzan, aurrerago adierazitakoaren arabera. Udalekuaren arduradunek, halaber, ezarritako segurtasun-neurri, -protokolo eta -arau guztiak behar bezala betetzen direla zainduko dute.
* Jarduera "burbuila" taldetan egingo da, indarrean dagoen Covid araudiak une bakoitzean eskatzen duen parte-hartzaile kopurua gainditu gabe.
* Parte-hartzaileen taldeari COVID-19ren aurreko prebentzio-protokoloa azalduko zaio. Ez betetzeak izango dituen ondorioen berri ere emango zaie. Ezarritakoa ez betetzeak kanporatzea ekar dezake.
* Parte-hartzaileen arteko distantzia gordeko da
* Ekintza bakoitzaren ondoren, eskuak urarekin eta xaboiarekin garbituko dira, edo gel hidroalkoholikoarekin.
* Bakarkako materiala bakarrik erabiliko da.
* Guztientzako material bera erabiliz gero, aurretik eta ondoren desinfektatu egingo da beti.
* Ondo jaso eta sakon garbituko da.
* Instalazio bakoitzaren araudia beteko da (logelak, jantokiak, igerilekuak); eta bete beharreko indarreko arauei buruzko kartelak eta diptikoak jarriko dira.
* Erakunde antolatzaileak bermatuko du jarduerak egiten diren tokietan eta espazio komunetan (aretoak, bainugelak, dutxak, sukaldea, higienea) pertsona guztiek uneoro eskuragarri izatea Osasun Ministerioak baimendu eta erregistratutako gel hidroalkoholikoak, eskuak garbitzeko
* Erakunde antolatzaileak maskarak izango ditu parte-hartzaileek egunero erabil ditzaten, araudiak hala eskatzen badu.
* **OHARRAK**
* Une oro aplikatuko da erakunde eskudunek ezarritako **COVID-19 araudia** (maskarak, distantziak, edukierak, mugak), eta betetzen dela zainduko da.

1. **LARRIALDIETAN EDO KUTSATZEKO ARRISKUA DAGOENEAN JARDUERAREN ARDURA DUEN ERAKUNDEA JARDUTEKO PROTOKOLOA**

* Norbaitek gaixotasunaren sintomak izan ditzakeela susmatzen bada (sukarra, eztula, arnasa hartzeko zailtasuna, dastamena/usaimena gutxitzea, buruko mina, ondoez orokorra), segurtasun-arduradunak tenperatura hartuko dio, eta isolamendu-gela batean edo besteengandik aldendutako espazio batean (erakundeak aurretik izendatua) zainduko du.
* Adingabearen gauzak erabilera komuneko tokiren batean geratu badira, modu seguruan eta higienikoan jaso beharko dira poltsa batean, babes egokiarekin, eta isolamendu-gelara eramango dira.
* Isolamendu-gelan, ordu erdi geroago berriz hartuko zaio tenperatura.
* Beharrezkoa bada, osasun-laguntzako zerbitzuari jakinaraziko zaio edo hurbilen dagoen osasun-zentrora eramango da
* Gorabehera teknikari arduradunari jakinaraziko zaio.
* Gorabehera adingabearen arduradunari jakinaraziko zaio.
* Osasun-laguntzako zerbitzuak emandako jarraibideak zorrotz beteko dira.
* Osasun-agintariek pertsona hori instalaziotik ateratzea erabakitzen badute, arduraduna (aita/ama/tutorea) berehala joan beharko da jasotzera.
* Osasun-agintariek erabakitzen badute udalekuan parte hartzen duten beste pertsona batzuek berrogeialdia gorde behar dutela edo isolatuta egon behar dutela, arduradunek (aita/ama/tutorea) berehala jaso beharko dituzte.
* Une oro, osasun-agintarien gomendioak beteko dira adingabearekin eta taldeko gainerako kideekin jarduteko.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ UDALEKUAN / KANPAMENTUAN PARTE HARTZEKO BALDINTZAK, INFORMATZEKO BETEBEHARRA ETA BAIMEN INFORMATUA ONARTZEA**

…………………………………………………………………………………………………………………………………………… jaunak/andreak, ……………………………..……..… NAN duenak, …………………………………………………………………....… parte-hartzailearen aita/ama/tutore naizenez, nire ardurapean honakoa

ADIERAZTEN DUT:

**ERAKUNDEAK BERAK EMANDAKO INFORMAZIOA ZEHATZ-MEHATZ IRAKURRI DUT, ETA PARTE HARTZEKO BALDINTZAK ONARTZEN DITUT, HIGIENE- ETA PREBENTZIO-NEURRI PERTSONALEKIKO KONPROMISOA ADIERAZTEN DUT ETA COVID-19 BIDEZ KUTSATZEKO AUKERAREN AURREAN ERANTZUKIZUN OSOA NIRE GAIN HARTZEN DUT.**

**ONARTUA IZATEKO BALDINTZAK BETETZEARI BURUZKO ERANTZUKIZUNPEKO ADIERAZPENA**

Parte-hartzaileak betetzen ditu "*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ udalekuan / kanpamentuan COVID-19ren aurrean egokitzeko eta jarduteko protokoloa*" izeneko dokumentuan jasotako baldintzak.

Parte-hartzailea ez da bizi arrisku-talde batekoa den inorekin edo, hala bada, jardueran bere erantzukizunpean parte hartzen du.

**JARDUERA GARATZEAN APLIKATUKO DIREN NEURRI ETA PROTOKOLOEI BURUZ ERAKUNDEAK EMANDAKO DOKUMENTUAK IRAKURRI ETA ONARTU IZANAREN ADIERAZPENA**

Jaso eta irakurri dut "*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ udalekuan / kanpamentuan* COVID-19ren aurrean egokitzeko eta jarduteko protokoloa", jardueraren ardura duen erakundeak egina eta, beraz, ondo ezagutzen dut eta bat nator proposatzen dituen neurri eta prozedurekin.

**COVID-19RI BURUZKO BAIMEN INFORMATUA**

Erakunde antolatzaileak emandako dokumentuetan jasotako informazioa jaso eta arretaz irakurri ondoren, badakit zer nolako arriskuak dakartzan COVID-19k eragindako osasun-krisiaren testuinguruan jardueran parte hartzeak, bai interesdunarentzat, bai harekin bizi direnentzat, eta nire gain hartzen dut horren erantzukizuna.

………..…………….…(n)., ………………….(e)ko ….………..………………(a)ren ………………(e)an

Sinatuta: